36. ΒΑΣΙΛΙΚΟΝ ΔΙΑΤΑΓΜΑ υπ΄αριθ. 180 της 2/14 Μαρτ. 1973 (ΦΕΚ Α΄ 57) Περί επεκτάσεως των διατάξεων του άρθρ. 5 του Ν.Δ. 533/1970 και επί πάντων των Ανωτάτων Εκπαιδευτικών Ιδρυμάτων. Έχοντες υπ’ όψιν: 1)Τας διατάξεις α)της παρ. 2 του άρθρ. 7 του Ν.Δ. 533/1970, β)των αρθρ. 15, 38 και 39 του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων, περί Υπουργικού Συμβουλίου και Υπουργείων» (ΦΕΚ 13/1972), γ)των αρθρ. 2 και 20 παρ. 1 του Ν.Δ. 1174/1972 «περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/1971 «περί Υπουργικού Συμβουλίου και Υπουργείων», 2)την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473, τεύχ. Β΄ 1972), 3)την υπ’ αριθ. 1142/1972 γνωμοδότησιν του Ανωτάτου Συμβουλίου Δημοσίων Υπηρεσιών και 4) την υπ’ αριθ. 787/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-Αι διατάξεις του άρθρ. 5 του Ν.Δ. 533/1970 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς» (τόμ. 2Α σελ. 316, 43) επεκτείνονται επί πάντων των Ανωτάτων Εκπαιδευτικών Ιδρυμάτων. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 